stanford-oval/wikipedia huggingface dataset:
หวัง อีปั๋ว
ประวัติ > ก้าวสู่วงการนักร้อง

ใน ค.ศ. 2014 เปิดตัวเป็นสมาชิกวงดนตรียูนิก ในตำแหน่งนักเต้นหลัก, แร็ปเปอร์ และภาพลักษณ์ของวง พร้อมเพลง "ฟอลลิงอินเลิฟ" (Falling in Love) โดยหวัง อีปั๋ว เป็นสมาชิกที่มีอายุน้อยที่สุด และยังเป็นผู้ออกแบบท่าเต้นให้กับวงหลายเพลง เขายังได้รับฉายาว่า หวังเถียนเถียน หรือ โบ๋ตั๋นแห่งลั่วหยาง เนื่องจากหน้าตาที่หวานน่ารัก
ในวันที่ 7 มีนาคม 2015 วงยูนิกจัดงานแฟนมีตครั้งแรกที่กรุงเทพ ประเทศไทย และเมื่อวันที่ 24 เมษายน ยูนิกได้เปิดตัวมินิอัลบั้มและมิวสิกวิดีโอเพลง (EOEO) ซึ่งได้รับความนิยมอย่างล้นหลามจากแนวดนตรีท่าเต้นที่โดดเด่นจนติดชาร์ต MV YinYueTai Weekly โดยหวัง อีปั๋ว เป็นผู้ออกแบบท่าเต้นให้กับเพลงนี้ ซึ่งได้รับรางวัลการออกแบบท่าเต้นยอดเยี่ยม "Best Choreography" ในงาน International-K Music Awards 2015 ด้วย
นอกจากนี้ ตั้งแต่ ค.ศ. 2016 - 2021 ยังได้เป็นพิธีกรรายการ เทียนเทียนเซี่ยนช่าง (天天向上; Day Day Up) ซึ่งเป็นรายการวาไรตี้แนวศิลปะวัฒนธรรมชื่อดังของช่องหูหนาน
ตั้งแต่เริ่มเปิดตัว หวัง อีปั๋ว มีผลงานดนตรีออกมาอย่างต่อเนื่อง โดยผลงานซิงเกิ้ลที่มีชื่อเสียง เช่น No Sense (2019) The Rule of My World (2020) Nian (2021) และ Like A Sunshine (2022) ซึ่งเป็นซิงเกิ้ลที่มียอดขายสูงสุดในประเทศจีนปี 2022 ทะลุ 2.3 ล้านแผ่น
ประวัติ > ก้าวสู่วงการนักกีฬาอาชีพ

หวัง อีปั๋ว ก้าวสู่วงการนักกีฬาครั้งแรก โดยเป็นสมาชิกทีมจักรยานยนต์อาชีพทีม Yamaha Man Lee TaT และในปี 2019 หวัง อีปั๋ว ชนะรางวัลที่ 1 การแข่งขันจักรยานยนต์ทางเรียบ Asia Road Racing Championship (ARRC) ด้วย
ประวัติ > ก้าวสู่วงการนักแสดงภาพยนตร์

ในปี ค.ศ. 2016 หวัง อีปั๋ว ก้าวเข้าสู่วงการภาพยนตร์ครั้งแรก จากบทบาทนักแสดงสมทบ เรื่อง ภารกิจพิชิตฝัน (夢想合夥人; MBA Partners) และรับบทหงไหเอ๋อร์ (红孩儿) ในภาพยนตร์เรื่อง ไซอิ๋ว เดี๋ยวลิงเดี๋ยวคน 3 (大话西游3; A Chinese Odyssey Part Three) ซึ่งดัดแปลงจากนวนิยายโบราณเรื่อง ไซอิ๋ว (西游) หลังเก็บเกี่ยวประสบการณ์มากขึ้น เขาได้รับบทนำครั้งแรกในปี ค.ศ. 2021 กับบทบาทของตำรวจ UN ที่ปฏิบัติภารกิจในต่างแดน ในภาพยนตร์แอคชั่น เรื่อง Formed Police Unit
ในปี ค.ศ. 2022 หวัง อีปั๋ว ได้รับบทบาทนำในภาพยนตร์สั้น All Tomorrow's Parties (我的朋友) ซึ่งเป็นภาพยนตร์แนวดราม่า นำแสดงร่วมกับโจวซวิ่น ผลงานชิ้นนี้ได้รับการคัดเลือกให้ผ่านเข้ารอบสุดท้ายรางวัล Golden Bear Award และ Berlin International Film Festival (Berlinale) ครั้งที่ 73 ซึ่งเป็นงานภาพยนตร์ระดับนานาชาติที่จัดขึ้น ณ กรุงเบอร์ลิน ประเทศเยอรมัน
ในปี ค.ศ. 2023 หวัง อีปั๋ว ได้รับบทบาทนำในภาพยนตร์โปรเจกต์ยักษ์ใหญ่ของค่าย Bona Film Group เรื่องโค่นคมพยัคฆ์ (无名, Hidden Blade) ภาพยนตร์เรื่องนี้ได้รับการตอบรับอย่างดีจากนักวิจารณ์ ทำรายได้ในประเทศจีนสูงถึง 931 ล้านหยวน ทำรายได้เปิดตัวในประเทศไทยวันที่ 20 เมษายน สูงสุดอันดับ 1 และยังเป็นภาพยนตร์ประเภท spy war จีนที่ทำรายได้สูงสุดในอเมริกาเหนือ รวมทั้งยังทำให้เขาได้รับการเสนอชื่อเข้าชิงรางวัลนักแสดงในงาน Golden Rooster ครั้งที่ 36 นอกจากนี้ เขาได้แสดงนำในภาพยนตร์ฟอร์มยักษ์ของจีนเรื่อง ปฏิบัติการจ้าวเวหา (长空之王, Born To Fly) ซึ่งเป็นการร่วมทุนสร้างของค่าย Bona Film Group, Alibaba และ Hengdong รวมทั้งได้รับการสนับสนุนทุนสร้างจากรัฐบาลจีน กองทัพอากาศ ในบทบาทของนักบิน โดยภาพยนตร์เรื่องนี้ได้รับรางวัลภาพยนตร์ที่มีผู้ชมมากที่สุดแห่งปี จากงาน Weibo Movie Night 2022 มียอดขายบัตรล่วงหน้าสูงสุดในช่วงที่ออกฉาย รวมทั้งยังเป็นภาพยนตร์ที่มียอดขายบัตรเกิน 10 ล้านหยวน รวดเร็วที่สุดในประวัติศาสตร์วงการภาพยนตร์จีน ในปีเดียวกันนี้ หวัง อีปั๋ว ยังแสดงนำในภาพยนตร์แนวสตรีทแดนซ์ฟอร์มยักษ์ สเต็ปกล้าท้าฝัน (热烈, One and Only) ซึ่งร่วมทุนสร้างระหว่าง Alibaba เทนเซ็นต์ และ China Film Group Corporation ซึ่งเป็นบริษัทภาพยนตร์ยักษ์ใหญ่ที่สุดของจีนที่ภาครัฐเป็นเจ้าของ ซึ่งทำรายได้รวมกว่า 900 ล้านหยวนเฉพาะในจีน
ประวัติ > ผลงานอื่น

ปี ค.ศ. 2020–2022 หวัง อีปั๋ว สร้างชื่อเสียงโด่งดังจากการเป็นกัปตันแชมป์รายการสตรีตแดนซ์ออฟไชน่า Street dance of China รายการเต้นชื่อดังของจีน ถึง 2 สมัยซ้อน ในฤดูกาลที่ 3 และ 4 โดยใช้ชื่อทีมว่า อีปั๋ว หวัง จ้า บูม!! และเข้าร่วมรายการในฤดูกาลที่ 5 (ฤดูกาลที่ 5 ไม่แบ่งทีมแข่งขัน)
ในปี ค.ศ. 2022 หวัง อีปั๋ว ได้รับการคัดเลือกเป็น 1 ในคณะกรรมการตัดสินรางวัลภาพยนตร์อันทรงเกียรติ FIRST International Film Festival 2022 ในฐานะ FIRST Frame Referee ตัดสินรางวัลผลงานหนังสั้น และสารคดี ร่วมกับนักแสดงระดับตำนานหลายท่าน เช่น โจวซวิ่น
ผลงานเพลง

บทความหลัก: ยูนิก
ผลงานการแสดง > ภาพยนตร์

| ปี | ชื่ออังกฤษ / ชื่อไทย | ชื่อจีน | ตัวละคร | Notes | อ้างอิง |
| --- | --- | --- | --- | --- | --- |
| 2016 | ภารกิจพิชิตฝัน (MBA Partners)  | 梦想合伙人 | จ้าวชู่อวี่ | นักแสดงสมทบ |  |
| 2016 | ไซอิ๋ว เดี๋ยวลิงเดี๋ยวคน 3 (A Chinese Odyssey Part Three)  | 大话西游3 | หงไหเอ๋อร์ (Red Boy) | นักแสดงสมทบ |  |
| TBA | Unexpected Love | 闭嘴!爱吧 | Chang Lin | นักแสดงนำ |  |
| 2018 | Live For Real | 热舞吧！青春 | หลินจิ้น | นักแสดงนำ |  ร่วมกับ ตี่ลี่เร่อปา (Short film) |
| 2018 | Crystal Sky of Yesterday | 少年心事 | Qi Jingxuan | พากย์เสียง |  |
| 2022 | All Tomorrow's Parties | 我的朋友 | Li Mo | นักแสดงนำ | เข้ารอบสุดท้ายรางวัล Golden Bear Award |
| 2023 |  โค่นคมพยัคฆ์ (Hidden Blade)  | 无名 | เยี่ยมี่ซู | นักแสดงนำ | ภาพยนตร์ประเภท spy war ของจีนที่ทำรายได้สูงสุดในอเมริกาเหนือ |
| 2023 | ปฏิบัติการจ้าวเวหา (Born to Fly)  | 长空之王 | เหลยอวี่ | นักแสดงนำ |  |
| 2023 | สเต็ปกล้าท้าฝัน (One and Only) https://en.wikipedia.org/wiki/One_and_Only_(film) | 热烈 | เฉินซั่ว | นักแสดงนำ |  |
| 2024 | FPU หน่วยพยัคฆ์พิทักษ์ข้ามโลก (Formed Police Unit) https://en.wikipedia.org/wiki/Formed_Police_Unit_(film) | 维和防暴队 | หยางเจิ้น | นักแสดงนำ | ร่วมกับ หวงจิ่งอวี๋ |
| (Tentative) | Me and My Youth | 我和我的青春 | ลู่หยาง | นักแสดงนำ | 20th CPC National Congress |
| (Tentative) | Intercross (Mermaid) | 《人·鱼》 |  | นักแสดงนำ |  |
ผลงานการแสดง > ละครโทรทัศน์

| ปี | ชื่ออังกฤษ/ชื่อไทย | ชื่อจีน | ตัวละคร | ช่อง/แอพ | Notes |
| --- | --- | --- | --- | --- | --- |
| 2017 | Love Actually | 人间至味是清欢 | ไจ๋จื้อเว่ย | Hunan TV / Dragon TV | นักแสดงนำ |
| 2017 | ฝันรักวัยเรียน (When We Were Young)  | 青春最好时 | หลินเจียอี | WeTV | นักแสดงรับเชิญ |
| 2019 | สู่ฝันเส้นขอบฟ้า / เกมนี้มีรัก  (Gank Your Heart)  | 陪你到世界之巅 | จี้เซี่ยงคง | MGTV | นักแสดงนำ |
| 2019 | ปรมาจารย์ลัทธิมาร (The Untamed) | 陈情令 | หลานวั่งจี | WeTV / Netflix | นักแสดงนำ |
| 2020 | เพื่อนซี้พลังวิเศษ (Super Talent)  | 我的奇怪朋友 | เว่ยอี้เฉิน | iQIYI | นักแสดงนำ |
| 2020 | นางโจร (Legend of Fei)  | 有翡 | เซี่ยอวิ่น | WeTV | นักแสดงนำ |
| 2021 | Faith Makes Great ตอน Choice  | 抉择 | เจี่ยงเซียนอวิ๋น | Hunan TV / Dragon TV / BTV / MGTV | นักแสดงนำ |
| 2021 | ตำนานลั่วหยาง  (Wind from Luoyang)  | 风起洛阳 | ไป๋หลี่หงอี้ | iQIYI / Youku / MGTV | นักแสดงนำ |
| 2022 | ฮีโร่ล่าทรชน (Being A Hero)  | 冰雨火 | เฉินอวี่ | Youku | นักแสดงนำ |
| 2024 | สมรภูมิแห่งศรัทธา (War of Faith) | 追风者 | เว่ยรั่วไหล | iQIYI /CCTV8 | นักแสดงนำ |
| TBA | โรงเรียนเวทมนตร์ซูซัน (Private Shushan Gakuen)  | 私立蜀山学园 | เถิงจิ้ง | WeTV | นักแสดงนำ |
ผลงานการแสดง > รายการวาไรตี้

| ปี | ชื่อรายการ | ชื่อจีน | ช่อง / แอพ | หน้าที่ |
| --- | --- | --- | --- | --- |
| 2016–2021 | Day Day Up | 天天向上 | Hunan TV / MGTV | พิธีกร |
| 2018 | Produce 101 | 创造101 | Tencent | เมนเทอร์ด้านการเต้น |
| 2019 | One More Try  | 极限青春 | Tencent / WeTV | กัปตันทีม/สมาชิก |
| 2019 | Sing and Spin | 嗨唱转起来 | Hunan TV / MGTV | เกสท์ |
| 2019 | Sweet Mission | Sweet Mission | Hunan TV / MGTV | เกสท์ |
| 2017-2020 | Happy Camp | 快乐大本营 | Hunan TV / MGTV | เกสท์ |
| 2020 | Daily Cloud Time | 天天云时间 | Hunan TV / MGTV | พิธีกร |
| 2020 | Street Dance of China season 3 | 这！就是街舞 | Youku | โค้ชหัวหน้าทีม |
| 2020 | Let's Chat 1 | 一起火锅吧 | Youku | ผู้ร่วมรายการ |
| 2020 | Summer Surf Shop | 夏日冲浪店 | Iqiyi | เกสท์ EP1-3 |
| 2021 | Bravo Youngsters | 上线吧！华彩少年 | CCTV1 | เมนเทอร์ |
| 2021 | My Legacy and I Season 2 | 我的时代和我 第二季 | Youku | เกสท์ |
| 2021 | Glory Is Back! Luo Yang | 登场了！洛阳 | Iqiyi | บรรยาย |
| 2021 | Street Dance of China season 4 | 这！就是街舞 | Youku | โค้ชหัวหน้าทีม |
| 2021 | Let's Chat 2 | 一起火锅吧2 | Youku | ผู้ร่วมรายการ |
| 2022 | Dare to Slide (สารคดีสเกต Anta) | 放胆去滑 | Anta Weibo | ตัวหลัก |
| 2022 | Street Dance of China season 5 | 这！就是街舞 | Youku | โค้ชหัวหน้าทีม |
| 2022 | Let's Chat 3 | 一起火锅吧3 | Youku | ผู้ร่วมรายการ |
| 2023 | Street Dance of China season 6 | 这！就是街舞 | Youku | โค้ชหัวหน้าทีม |
รางวัลและการเสนอชื่อ > รางวัลภาพยนตร์ - ในและต่างประเทศ

| ปี | ชื่องาน | ชื่อรางวัล |  |
| --- | --- | --- | --- |
| 2023 | งานเทศกาลภาพยนตร์ China Film Week in Tokyo 2023 (งานระหว่าง 17 Oct - 24 Oct 2566) Best Film - OneAndOnly (สเต็ปกล้าท้าฝัน) | Golden Crane Award |  |
| 3 Nov 2023 | The 19th Chinese American Film Festival (CAFF) and Chinese American Television Festival (CATF) (เทศกาลภาพยนตร์จีน - อเมริกัน (CAFF) ครั้งที่ 19 - HiddenBlade (โค่นคมพยัคฆ์) - OneAndOnly (สเต็ปกล้าท้าฝัน) - BornToFly (ปฏิบัติการจ้าวเวหา)  | Golden Angel Awards |  |
| 6 Nov 2023 | งาน Zhejiang Film Phoenix Award ครั้งที่ 11 ได้รับรางวัล 4 สาขา 1. ภาพยนตร์ยอดเยี่ยม 2. ผู้กำกับยอดเยี่ยม 3. นักแสดงนำชายยอดเยี่ยม (หวัง อีปั๋ว และหวงป๋อ ได้รางวัลนักแสดงนำชายคู่กัน) 4. เพลงประกอบยอดเยี่ยม | Phoenix Award |  |
รางวัลและการเสนอชื่อ > รางวัลด้านกีฬา

| 0 | 1 | 2 | 3 |
| --- | --- | --- | --- |
| ปี | รางวัล | ผล | อ้างอิง |
| 2011 | I'M THE BEST DANCER (IBD) National Contest | Top 16 | [1] |
| 2019 | Asia Road Racing Championship (ARRC) | ชนะเลิศอันดับ 1 กรุ๊ป D | [2] |
| 2020 | Street Dance Of China 3 | ทีมชนะเลิศ | [3] |
| 2021 | Street Dance Of China 4 | ทีมชนะเลิศ | [4] |
รางวัลและการเสนอชื่อ > ผลงานอื่น

| ปี | หัวข้อ | รายการ | ตำแหน่ง | หมายเหตุ |
| --- | --- | --- | --- | --- |
| 2022 | กรรมการตัดสินรางวัล | FIRST International Film Festival 2022 | First Frame Referee | กรรมการตัดสินรางวัลภาพยนตร์หนังสั้นและสารคดี |
อันดับความนิยม

| ปี | รางวัล | ลำดับ |
| --- | --- | --- |
| 2019 | Forbes China | 71 |
| 2020 | Forbes China | 9 |
| 2020 | Forbes Asia | 100 Digital Stars |
| 2021 | Forbes China | 2 |
การรับรองสินค้า

หวัง อีปั๋ว เป็นหนึ่งในทูตตราสินค้าที่เป็นที่ต้องการและมีอิทธิพลอย่างมาก และในปี 2021 เป็นศิลปินจีนที่มีสินค้าอยู่ในการรับรองสูงสุดมากกว่า 40 ตราสินค้า การรับรองของเขามีตั้งแต่ผลิตภัณฑ์ในประเทศ สินค้าในเครือของรัฐ เช่น Ping An Insurance, China Unicom, จนถึงผลิตภัณฑ์ระดับสากล เช่น Channel G-Shock Lenovo Colgate KFC และ Shu Uemura เขายังเป็นโฆษกระดับโลกของตราสินค้าต่าง ๆ ในอุตสาหกรรมที่หลากหลาย ตั้งแต่สมาร์ทโฟน Redmi ไปจนถึงบัตรเครดิต AMEX ของธนาคาร Bank of Communications ใน ค.ศ. 2020 เป็นสมาชิกที่อายุน้อยที่สุดและเป็น Brand Ambassador ที่อายุน้อยที่สุดของ Elite Club ของ AUDI ตราสินค้ารถยนต์สัญชาติเยอรมัน เขายังเป็นทูตจีนที่อายุน้อยที่สุดของ Channel ตราสินค้าแฟชั่นฝรั่งเศสระดับ Blue Blood
ในเดือน เมษายน 2021 หวัง อีปั๋ว ได้เป็น Chief Global Brand Ambassador ของตราสินค้ากีฬา Anta ซึ่งเป็นพันธมิตรด้านเครื่องแต่งกายกีฬาอย่างเป็นทางการของโอลิมปิกฤดูหนาวปี 2022 (Winter Olympics 2022) ทั้งนี้ จากความชอบกีฬาผาดโผน โดยเฉพาะอย่างยิ่งการเล่นสเกตบอร์ดและการแข่งจักรยานยนต์ ตลอดจนอิทธิพลที่แพร่หลายของเขาในกลุ่ม Gen Z หวัง อีปั๋ว ได้รับแต่งตั้งจากรัฐบาลจีนให้เป็นทูตส่งเสริมสเกตบอร์ดของจีน ทูตกีฬาฤดูหนาวของจีน และโอลิมปิกฤดูหนาวและพาราลิมปิกฤดูหนาวปี 2022 ที่ปักกิ่ง นอกจากนี้ เขายังดำรงตำแหน่งทูตส่งเสริมนักเต้นชั้นนำของจีน (China Top Dancer Ambassador) จากสมาคมนักเต้นจีน เนื่องจากทักษะและประสบการณ์ด้านการเต้นที่เป็นที่ยอมรับ รวมทั้งยังได้รับเชิญให้ร่วมแสดงเพื่อประชาสัมพันธ์กีฬาเอเชียนเกมส์ (Asian Games 2022) ซึ่งประเทศจีนเป็นเจ้าภาพ ณ เมืองหางโจวด้วย
หวัง อีปั๋ว ได้ปรากฏตัวบนหน้าปกของนิตยสารต่างประเทศ และนิตยาสารจีนหลายฉบับ เช่น GQ Style, Cosmopolitan และ Harper's Bazaar ในเดือนมีนาคม 2020 เขากลายเป็นคนดังชาวจีนคนแรกที่ขึ้นปก Super ELLE China ทั้งสามปก และในเดือน ธ.ค.2020 หวัง อีปั๋ว ได้แสดงในภาพยนตร์แฟชั่นระหว่าง Vogue Film และ Chanel ร่วมกับ Zhou Xun ในชื่อ 花的游吟 ทั้งนี้ อิทธิพลในด้านแฟชั่นของหวัง อีปั๋ว ทำให้ในปี 2022 เขาได้รับเลือกเป็น Global Spokesperson คนแรกของ Moncler ตราสินค้า Skiwear ชั้นนำของโลกจากประเทศอิตาลี
งานด้านการช่วยเหลือสังคม

หวัง อีปั๋ว ได้ใช้ภาพลักษณ์ตัวแทนคนรุ่นใหม่ของเขาในการปลุกจิตสำนึกแก่สังคมในหลายด้าน เช่น การรณรงค์ด้านการดับเพลิง แคมเปญช่วยเหลือเด็ก และการรณรงค์ด้านสิ่งแวดล้อมในฐานะทูตของ Wild Aid เมื่อวันที่ 8 ธ.ค. 2019 หวัง อีปั๋วได้รับเกียรติให้เป็นศิลปินต้นแบบด้านการอ่าน โดยเป็นหนึ่งในผู้อ่านต้นแบบของ "Model Reading" ซึ่งเป็นโปรแกรมการอ่านสำหรับเยาวชน ที่ริเริ่มมาจากความร่วมมือของ Kuwo Music และ China Youth Daily ซึ่งมีจุดมุ่งหมายเพื่อสร้างความสนใจและความกระตือรือร้นของเยาวชนในการเริ่มอ่านวรรณกรรม
หวัง อีปั๋ว กระตือรือร้นที่จะสนับสนุนงานจิตอาสาอย่างต่อเนื่อง เช่น การต่อสู้กับการระบาดใหญ่ของ COVID-19 โดยในเดือนม.ค. 2020 เขาและคนดังมากกว่า 200 คนได้บริจาคเงินจำนวน 278 ล้านหยวนให้กับมูลนิธิการกุศล Han Hong เพื่อช่วยเหลือเมืองอู่ฮั่น ซึ่งเป็นพื้นที่ที่ได้รับผลกระทบอย่างมาก เขาบริจาคเงินให้กับอู่ฮั่นอีกครั้งพร้อมกับพิธีกร Day Day Up ได้แก่ สิ่งของจำเป็น เช่น หน้ากากอนามัย และชุดป้องกัน รวมมูลค่า 1 ล้านหยวน หวัง อีปั๋ว ยังได้ร้องเพลงหลายเพลงเพื่อเป็นเกียรติแก่ผู้เสียสละอุทิศตนในการระบาดใหญ่ของโควิด-19 ในเดือนมีนาคม 2020 สำนักข่าว Xinhua News Agency ได้เปิดตัวเพลงสรรเสริญ "We Stay Together" (因为我们在一起) ขับร้องโดยหวัง อีปั๋ว เพื่อสร้างแรงบันดาลใจให้ผู้คนทำงานร่วมกันเพื่อต่อสู้กับโรคระบาด
หวัง อีปั๋ว ได้อุทิศตนช่วยเหลือผู้ประสบภัยน้ำท่วมใหญ่ในปี 2021 ที่มณฑลเหอหนาน บ้านเกิดของเขา โดยการบริจาคเงิน และลงพื้นที่ร่วมกับมูลนิธิ Han Hong พร้อมทีมงานบรรเทาสาธารณภัยเฉพาะกิจ ซึ่งประกอบไปด้วย แพทย์ผู้เชี่ยวชาญ พนักงานขับรถ และอาสาสมัครด้านอื่น ๆ ไปยังเมืองเจิ้งโจว ในมณฑลเหอหนาน ทางตอนกลางของประเทศจีน เพื่อให้ความช่วยเหลืออย่างเร่งด่วนแก่ประชาชนที่ได้รับผลกระทบจากเหตุการณ์อุทกภัยครั้งใหญ่
| ตำแหน่ง | หน่วยงาน |
| --- | --- |
ทูตโอลิมปิกฤดูหนาวปี 2022: Beijing Winter Olympics Organizing Committee
Ice and Snow Sports Promotion Ambassador: Ice and Snow Sports
ทูตส่งเสริมการเล่นสเกตบอร์ดของจีน: China Roller Skating Association
International SOS Children's Village China Love Promotion Ambassador: SOS Children's Village China
สมาชิกทีมกู้ภัยดับเพลิง Hunan Star: Hunan Fire Rescue
ทูตประชาสัมพันธ์การป้องกันอัคคีภัยของเมืองลั่วหยาง: Hunan Fire Rescue
ทูตภาพลักษณ์การขนส่งอารยธรรมมณฑลหูหนาน: Hunan
ทูตส่งเสริมการเต้น China Top Dancer Ambassador: China Top Dancer
ทูตส่งเสริมการท่องเที่ยวเหิงเตี้ยน: Hengdian
ทูตประชาสัมพันธ์การป้องกันอัคคีภัยของจีน: China Fire Rescue
ทูตส่งเสริมการแข่งขันกีฬาเอเซี่ยนเกมส์ที่หางโจว: Asian Games 2023
ทูตสวัสดิการสาธารณะคนแรกของโครงการ Wild Aid: Wild Aid
ทูตส่งเสริมการแข่งขันกีฬาโอลิมปิกรอบคัดเลือกที่เซี่ยงไฮ้ สำหรับโอลิมปิกที่ปารีส: Olympic Games 2024
งานด้านการช่วยเหลือสังคม > ร่วมงานแบรนด์ในต่างประเทศ

| ประเทศ | วันเดือนปี | ชื่องาน |  |
| --- | --- | --- | --- |
| LA /สหรัฐอเมริกา | 10 May, 2023 | Chanel Cruise at LA 2023 |  |
| โตเกียว/ญี่ปุ่น | 1 June, 2023 | CHANEL Métiers d’Art 2023 |  |
| ปารีส/ฝรั่งเศส | 3 Oct, 2023 | Chanel's Paris Fashion Week 2023 |  |
| ปารีส/ฝรั่งเศส | 5 March,2024 | Chanel and Lacoste's Paris Fashion Week 2024 |  |
| มิลาน/อิตาลี | 20 Sep,2024 | Jimmy Choo's Milan Fashion Week : 2025 Spring and Summer collcetions |  |
| ปารีส/ฝรั่งเศส | 9-11 March 2025 | Lacoste's Paris Fashion Week 2025  ในฐานะ LACOSTE's Global Brand Ambassador |  |
| ปารีส/ฝรั่งเศส | 10 March 2025 | Loewe's Paris Fashion Week 2025  ในฐานะ Loewe's Global Brand Ambassador |  |
| ปารีส/ฝรั่งเศส | 11 March 2025 | Chanel's Paris Fashion Week 2025 ในฐานะ Chanel House Brand Ambassadors (ตำแหน่งสูงสุดของแบรนด์) |  |
แหล่งข้อมูลอื่น

[https://www.weibo.com/u/5492443184 Weibo อย่างเป็นทางการของหวัง อีปั๋ว
[https://www.instagram.com/yibo.w_85 Instagram อย่างเป็นทางการของหวัง อีปั๋ว
https://www.douyin.com/user/MS4wLjABAAAA4gwJG2z-QzXuiwGOsoZO2Eg-yq4k8-wll1YjqdJiV1Y โต่วอิน UNIQ-王一博
https://www.douyin.com/user/MS4wLjABAAAAktCoFzZ7wWbBheBzFNyXvjHclFiDOvYXwZVbPKxE8wn3SuctsIcnmGHlabdJ6I6i โต่วอิน YIBO-OFFICIAL
https://www.instagram.com/yibo__official/ yibo__official
https://www.youtube.com/@YIBO-OFFICIAL YIBO-OFFICIAL
สุชานุช ธรรมวงศ์

| สุชานุช ธรรมวงค์ป> ม.,จ.ภ. |
| --- | --- |
เกิด: 18 มิถุนายน พ.ศ. 2542 (25 ปี) จังหวัดเชียงราย ประเทศไทย
ส่วนสูง: 175 เซนติเมตร
อาชีพ: นักแสดง นางเเบบ นางงาม
ปีที่แสดง: (2565 - ปัจจุบัน)
สังกัด: ช่อง 7 เอชดี (2565 - ปัจจุบัน)
สุชานุช ธรรมวงค์ (เกิด 18 มิถุนายน พ.ศ. 2542) เป็นนักแสดงหญิงชาวไทย    แพมสุชานุชได้คว้าตำแหน่ง Miss Motor Show Thailand 2020 ต่อมาได้เริ่มเข้าสู่วงการบันเทิงจากเวทีประกวด 7HD NEW STARS 2022 และเข้ารอบ 14 คนสุดท้าย ปัจจุบันเป็นนักแสดงในสังกัดช่อง 7 เอชดี
ประวัติ

แพม สุชานุช ธรรมวงค์ เกิดเมื่อวันที่ 18 มิถุนายน พ.ศ. 2542 เป็นนักแสดงชาวไทยในสังกัดช่อง 7 เอชดี ภูมิลำเนาเดิมจังหวัดเชียงราย จบการศึกษาที่คณะมนุษยศาสตร์ มหาวิทยาลัยรามคำแหง
สุชานุชได้คว้าตำแหน่ง Miss Motor Show Thailand 2020 ต่อมาเริ่มเข้าสู่วงการบันเทิงจากการประกวดเวที 7HD NEW STARS 2022 และเข้ารอบ 14 คนสุดท้ายจึงได้เซ็นสัญญาเป็นนักแสดงในสังกัดช่อง 7 เอชดี มีผลงานละครเรื่องแรก คือ หงส์ในกรงกา รับบท "ภัคพร" แสดงคู่กับ พีรวัศ กุลนันท์วัฒน์ รวมทั้งละคร ละอองเทศ รับบท "นาถนรี" และมีผลงานละครกับทางช่อง 7 เอชดีอีกคับคั่ง
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี พ> ศ. | เรื่อง | รับบท |
| --- | --- | --- |
| 2566 | หงส์ในกรงกา | ภัคพร (ภัค) |
| 2567 | โชน​ 7​ เขต​พิศวง​ ตอน​ เงาแห่งความลับ | เจนนี่ |
| 2568 | ลวง | มินตรา (มิ้นท์) |
| 2568 | เเม่จอมขวัญ | กระเต็น |
| 2568 | ละอองเทศ | นาถนรี (นาถ) |
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2565 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
วีเอฟเอส โกลบอล

| --- | --- |

ประเภท: บริษัทเอกชน
ก่อตั้ง: มุมไบ อินเดีย, (กรกฎาคม ค.ศ. 2001 (2001-07))
สำนักงานใหญ่: ดูไบ สหรัฐอาหรับเอมิเรตส์
พื้นที่ให้บริการ: ทั่วโลก
บุคลากรหลัก:   Zubin Karkaria (ผู้ก่อตั้ง & CEO)  Dhiren Savla  (CIO)  Bernard Martyris (CCO)  Jiten Vyas (CCO) 
พนักงาน: 8960 (ข้อมูลเมื่อ 30 พฤศจิกายน 2022)
บริษัทแม่: เดอะแบล็กสโตนกรุ๊ป
เว็บไซต์: www.vfsglobal.com
วีเอฟเอส โกลบอล (อังกฤษ: VFS Global) หรืออีกชื่อคือ วีซาฟาซีลิเทชันเซอร์วิสซิสโกลบอล (อังกฤษ: Visa Facilitation Services Global; บริการอำนวยการช่วยเหลือการตรวจลงตรา นานาชาติ) เป็นบริษัทให้บริการเทคโนโลยีและเอาต์ซอร์ซแก่รัฐบาลและคณะผู้แทนทางการทูตทั่วโลก บริษัทบริหารจัดการการดูแลที่เกี่ยวกับการออกหนังสือเดินทางและการตรวจลงตรา และภารกิจที่ไม่เกี่ยวเนื่องกับการตัดสินใจให้แก่ลูกค้าที่เป็นรัฐบาลจากทั่วโลก บริษัทเริ่มต้นด้วยการเป็น "โครงการเคียง" ที่กลุ่มท่องเที่ยวหรูหราสัญชาติสวิส คูโอนี ในปี 2001 โดยประธานคณะกรรมการ Zubin Karkaria ในปี 2016 คูโอนีถูกเข้าซื้อโดยอีคิวทีพาร์ตเนอส์ บริษัทหุ้นเอกชนนานาชาติที่มีสำนักงานใหญ่ในสต็อกโฮล์ม ในตอนนั้น คูโอนีมีหน่วยธุรกิจสามหน่วย ได้แก่ หน่วยจำหน่ายการท่องเที่ยวนานาชาติ, หน่วยบริการการท่องเที่ยวนานาชาติ และวีเอฟเอส โกลบอล ซึ่งมีอัตราการเติบโตสูงสุดในทั้งสามหน่วย แรกเริ่ม บริษัทมีสำนักงานใหญ่อยู่ที่ประเทศอินเดีย ในปัจจุบันสำนักงานใหญ่ของบริษัทอยู่ที่ดูไบ และมีสำนักงานใน 147 ประเทศทั่วโลก ในปี 2018 บริษัทมีรายงานการดำนเนินงานเอกสารสมัครรับการการตรวจลงตรามากกว่า 25 ล้านฉบับ ซึ่งมักมีทั้งข้อมูลส่วนบุคคล ข้อมูลหนังสือเดินทาง และประวัติการเงินส่วนบุคคล ในนามของกระทรวงกลาโหมอังกฤษ และรัฐบาลอีก 61 ประเทศทั่วโลก
VFS Global Mumbai, India
ในประเทศไทย วีเอฟเอสโกลบอลบริการการตรวจลงตราในนามของรัฐบาลรวม 23 ประเทศ ซึ่งรวมถึงสหราชอาณาจักร, รัฐในเขตเชงเกน, ญี่ปุ่น, สิงคโปร์, ออสเตรเลีย และนิวซีแลนด์
สุชาตา ช่วงศรี

| สุชาตา ช่วงศรี |
| --- | --- |

เกิด: 20 มีนาคม พ.ศ. 2546 (21 ปี) จังหวัดภูเก็ต
ชื่ออื่น: โอปอล
การศึกษา: กำลังศึกษา คณะรัฐศาสตร์ มหาวิทยาลัยธรรมศาสตร์
การศึกษา: โรงเรียนขจรเกียรติศึกษา จังหวัดภูเก็ต  โรงเรียนเตรียมอุดมศึกษา
อาชีพ: นางงาม, นักศึกษา
พ่อแม่: ธเนศ ดอนกำเนิด สุพัตรา ช่วงศรี
ส่วนสูง: 180 เซนติเมตร (5.9 ฟุต)
เป็นที่รู้จักจาก: มิสยูนิเวิร์สไทยแลนด์ 2567
ผู้ดำรงตำแหน่งการประกวดความงาม
รางวัล:  มิสยูนิเวิร์สไทยแลนด์ 2565 (รองอันดับ 2)  มิสยูนิเวิร์สไทยแลนด์ 2567 (ชนะเลิศ)  นางงามจักรวาล 2024 (รองอันดับ 3) 
สุชาตา ช่วงศรี (เกิด 20 มีนาคม พ.ศ. 2546) ชื่อเล่น โอปอล เป็นนางงามชาวไทย ผู้ดำรงตำแหน่ง มิสยูนิเวิร์สไทยแลนด์ 2567 และเป็นตัวแทนประเทศไทยเข้าร่วมการประกวดนางงามจักรวาล 2024 ครั้งที่ 73 ณ ประเทศเม็กซิโก
ประวัติ

สุชาตาเกิดเมื่อวันที่ 20 มีนาคม พ.ศ. 2546 เป็นบุตรสาวของ ธเนศ ดอนกำเนิด และ สุพัตรา ช่วงศรี ครอบครัวประกอบอาชีพธุรกิจส่วนตัวในอำเภอถลาง จังหวัดภูเก็ต จบการศึกษาระดับประถมศึกษาและมัธยมศึกษาตอนต้นจากโรงเรียนขจรเกียรติศึกษา และมัธยมศึกษาตอนปลายจากโรงเรียนเตรียมอุดมศึกษา สายศิลป์-จีน ปัจจุบันกำลังศึกษาระดับอุดมศึกษาในสาขาวิชาการเมืองและการระหว่างประเทศ BIR (หลักสูตรนานาชาติ) คณะรัฐศาสตร์ มหาวิทยาลัยธรรมศาสตร์
มีความสามารถในการพูดได้ 3 ภาษา คือ ภาษาไทย ภาษาอังกฤษ และภาษาจีน
การประกวด

สุชาตาเริ่มเข้าประกวดนางงามเพื่อต้องการสร้างความตระหนักถึงโรคมะเร็งเต้านม เนื่องจากขณะอายุ 16 ปี เธอตรวจพบก้อนเนื้องอกขนาดเส้นผ่านศูนย์กลาง 10 เซนติเมตร อยู่ในเต้านมทั้งสองข้าง ทำให้ต้องเข้ารับการผ่าตัดก้อนเนื้อส่วนเกินบริเวณหน้าอก แต่หลังจากนำไปตรวจแล้วพบว่ายังไม่เป็นมะเร็ง เพราะเอาออกได้ทัน
การประกวด > นางงามรัตนโกสินทร์

สุชาตาเริ่มต้นจากการเดินแบบก่อน จากนั้นได้เข้าประกวดนางงามเวทีแรกคือ นางงามรัตนโกสินทร์ เมื่อช่วงปลายปี พ.ศ. 2564 แต่ไม่ได้รับตำแหน่งชนะเลิศ
การประกวด > มิสยูนิเวิร์สไทยแลนด์ 2565

สุชาตาได้เข้าประกวดมิสยูนิเวิร์สไทยแลนด์ 2565 และเป็นผู้เข้าประกวดที่มีอายุน้อยที่สุด จากจำนวนผู้ร่วมประกวด 30 ท่าน โดยได้รับตำแหน่งรองชนะเลิศอันดับ 3 พร้อมรางวัลพิเศษ Miss Natural Beauty แต่ภายหลัง ได้รับการเลื่อนตำแหน่งเป็นรองชนะเลิศอันดับ 2 เนื่องจากผู้ดำรงตำแหน่งรองชนะเลิศอันดับ 1 เดิมถูกปลดออกจากตำแหน่ง
การประกวด > มิสยูนิเวิร์สไทยแลนด์ 2567

สุชาตา ได้รับการแต่งตั้งจากกองประกวดมิสยูนิเวิร์สไทยแลนด์ กรุงเทพมหานคร ให้เป็นตัวแทนสาวงามประจำกรุงเทพมหานคร เข้าประกวดมิสยูนิเวิร์สไทยแลนด์ 2567 โดยมีตัวแทนสาวงามเข้าร่วมประกวด 40 จังหวัดทั่วประเทศ ซึ่งการประกวดในระดับประเทศจัดขึ้น ณ เอ็มซีซี ฮอลล์ เดอะมอลล์ ไลฟ์สโตร์ บางกะปิ
ในการประกวดรอบ Preliminary (รอบคัดเลือก) เมื่อวันที่ 12 กรกฎาคม พ.ศ.2567 สุชาตาได้รับรางวัลพิเศษ ดังนี้ Miss Extravaganza จาก Vincent Clinic, VOICE FOR CHANGE จาก Mouawad, WOMEN INSPIRED 2024 จาก The Malls Group, ขวัญใจช่างภาพและสื่อมวลชน และได้รับคะแนนโหวตจากผู้ซื้อบัตรเข้าชมภายในงานสูงสุด ทำให้ผ่านเข้ารอบ 20 คนสุดท้ายทันที
ในการประกวดรอบ Final (รอบตัดสิน) เมื่อวันที่ 14 กรกฎาคม พ.ศ. 2567 สุชาตาได้รับรางวัลชนะเลิศและดำรงตำแหน่งมิสยูนิเวิร์สไทยแลนด์ เป็นตัวแทนประเทศไทยเข้าร่วมการประกวดนางงามจักรวาล 2024 ที่ประเทศเม็กซิโก พร้อมรางวัลพิเศษ Miss Charming Talent เซ็นสัญญาเป็นศิลปินฝึกหัดสังกัดช่องวัน 31 และ Miss Beauty and Confidence จาก จุฬาเฮิร์บ
การประกวด > นางงามจักรวาล 2024

สุชาตา เป็นตัวแทนประเทศไทยในการประกวดนางงามจักรวาล 2024 จัดขึ้นครั้งที่ 73 ซึ่งมีผู้เข้าแข่งขันทั้งหมด 127 ประเทศ โดยรอบตัดสิน (FINAL COMETITION) จัดขึ้นในวันที่ 17 พฤศจิกายน พ.ศ.2567 ณ เมืองเม็กซิโกซิตี้ ประเทศเม็กซิโก โดยสุชาตาได้รับตำแหน่งรองชนะเลิศอันดับ 3 พร้อมรางวัลพิเศษ Voice for Change ระดับ Silver
ผลงาน > พิธีกร

รายการมูเตเลดี้ ช่องอมรินทร์ทีวี
พิธีกรการประกวดสาวงามระดับนานาชาติ Miss Global 2025 รอบ Preliminary ร่วมกับ Daumier Corilla
รางวัลและเกียรติประวัติ

รางวัลกินรีทองคำมหาชน ครั้งที่10 สาขานางงามยอดนิยม จัดโดยองค์กรส่งเสริมการศึกษาและวัฒนธรรมแห่งประเทศไทย